שיקגו (להקה)

שיקגו (באנגלית: Chicago) היא להקת רוק אמריקאית שהוקמה בעיר שיקגו בשנת 1967. שיקגו, שהגדירה את עצמה כ"להקת רוקנרול עם קרניים" ("rock and roll band with horns"), הושפעה רבות מסגנון הג'אז בשנותיה הראשונות ושיריה משלבים לעיתים קרובות אלמנטים של מוזיקה קלאסית, רית'ם אנד בלוז ומוזיקת פופ. ההרכב, שצמח מכמה להקות מאזור שיקגו בסוף שנות ה-60, כלל את נגן הבס פיטר סטרה, הגיטריסט טרי קאת, הקלידן רוברט לאם, החצוצרן לי לונן, נגן הטרומבון ג'יימס פנקאו, המתופף דני סרפין, ונגן כלי נשיפה מעץ וולטר פאראזיידר. סטרה, קאת ולאם חלקו את תפקידי השירה. לאודיר דה אוליביירה הצטרף ללהקה כנגן כלי הקשה ומתופף שני ב-1974. בעקבות מותו של קאת ב-1978, גיטריסט הלהקה הוחלף מספר פעמים. ביל צ'מפלין הצטרף ללהקה ב-1981 בתור זמר, קלידן וגיטריסט. סטרה עזב את הלהקה ב-1985 והוחלף על ידי ג'ייסון שף. סרפין עזב ב-1990 והוחלף על ידי טריס אימבודן. למרות שההרכב של הלהקה נזיל מאז 2009, פנקאו, לאם ולונן נשארו חברים קבועים. פאראזיידר פרש רשמית בשנת 2017 וב-2021 הוא חשף כי אובחן כחולה אלצהיימר. מגזין הבילבורד דירג את שיקגו במקום ה-16 ברשימת 100 האמנים המובילים בכל הזמנים לפי דירוג בבילבורד הוט 100. בנוסף, שיקגו מדורגים במקום התשיעי ברשימת הבילבורד ל-100 האמנים הגדולים בכל הזמנים מבחינת הצלחות במצעד האלבומים של בילבורד 200. שיקגו היא אחת מלהקות הרוק הוותיקות והמצליחות ביותר, ואחת מהלהקות הנמכרות בעולם בכל הזמנים, עם יותר מ-100 מיליון מכירות לתקליטים שהוציאה. ב-1971, שיקגו היו אמני הרוק הראשונים שהצליחו למכור את כל הכרטיסים לשבוע שלם של הופעות בקרנגי הול. עד כה, שיקגו מכרה יותר מ-40 מיליון יחידות אלבום בארצות הברית, ואלבומיהם כוללים 23 אלבומי זהב, 18 אלבומי פלטינה ושמונה אלבומי פלטינה כפולה. חמישה אלבומים רצופים שהוציאה הלהקה זכו במקום הראשון בבילבורד 200 ו-20 סינגלים שהוציאו הגיעו לעשרת המקומות הראשונים בבילבורד הוט 100. ב-1974 כל שבעת האלבומים של הלהקה שיצאו עד אז, הופיעו בבילבורד 200 בו זמנית. הקבוצה הועמדה לזכאות בפרס גראמי עשר פעמים, וזכתה בפרס על השיר "If You Leave Me Now". האלבום הראשון של הקבוצה, Chicago Transit Authority, שיצא ב-1969, נכנס להיכל התהילה של גראמי ב-2014. ההרכב המקורי של שיקגו הוכנס להיכל התהילה של הרוק אנד רול ב-2016. בשנת 2017, פיטר סטרה, רוברט לאם וג'יימס פנקאו נבחרו ל"היכל התהילה של כותבי השירים" על השירים שכתבו כחלק מהלהקה. שיקגו קיבלה פרס גראמי למפעל חיים ב-16 באוקטובר 2020. חברי הלהקה הנוכחיים הם: רוברט לאם – קלידים, זמר (1967–הווה) לי לונן – חצוצרה, קרן (flugelhorn), כותב שירים (1967–הווה) ג'יימס פנקאו – טרומבון, קולות רקע (1967–הווה) וולפרדו רייס ג'וניור – תופים (2018–הווה), כלי הקשה (2012–2018) ריי הרמן – סקסופון, חליל, קלרינט (2016–הווה) ניל דונל – שירה, גיטרה אקוסטית (2018–הווה) רמון "ריי" יסלס – כלי הקשה (2018–הווה) טוני אוברהטה – גיטרה, קולות רקע (2021–הווה לורן גולד – קלידים, קולות רקע (2022–הווה) אריק ביינס – בס, קולות רקע (2022–הווה) מדיה וקבצים בנושא שיקגו בוויקישיתוף שיקגו, באתר אנציקלופדיה בריטניקה (באנגלית) אתר האינטרנט הרשמי של שיקגו (באנגלית) שיקגו, ברשת החברתית פייסבוק שיקגו, ברשת החברתית אקס (טוויטר) שיקגו, ברשת החברתית אינסטגרם שיקגו, סרטונים בערוץ היוטיוב שיקגו, באתר פינטרסט שיקגו, במסד הנתונים הקולנועיים IMDb (באנגלית) שיקגו, באתר אפל מיוזיק (באנגלית) שיקגו, באתר ספוטיפיי שיקגו, באתר סאונדקלאוד (באנגלית) שיקגו, באתר Last.fm (באנגלית) שיקגו, באתר AllMusic (באנגלית) שיקגו, באתר MusicBrainz (באנגלית) שיקגו, באתר דיזר שיקגו, באתר Discogs (באנגלית) שיקגו, באתר Songkick (באנגלית) שיקגו, באתר Genius שיקגו, באתר SecondHandSongs שיקגו, באתר בילבורד (באנגלית) שיקגו, באתר טיידל (באנגלית) שיקגו, באתר אמזון מיוזיק Music News, Chicago Co-Founder Walt Parazaider Reveals Alzheimer’s Battle, ‏20 באפריל 2021 Greatest of All Time Hot 100 Artists באתר הבילבורד Greatest of All Time Billboard 200 Artists Chicago to perform April 7 in Amphitheatre, St. Augustine Record, ‏11 בדצמבר 2012 מועמדויות וזכיות של הלהקה באתר גראמי Chicago recieves lifetime achievement award from the grammys 2017 Songwriters Hall of Fame inductees announced, CBS News, ‏22 בפברואר 2017 באתר הלהקה